Kostrzyn nad Odrą
<s>Kostrzyn nad Odrą (njemački: Küstrin) je grad 18,070 stanovnika u Lubuskom vojvodstvu.</s>

<s>Geografske karakteristike</s>

<s>Kostrzyn na Odri se nalazi pored njemačke granice na ušću rijeke Warte u Odru, udaljen 90 km južno od 
Szczecina i 80 km istočno od Berlina.</s>

<s>Ruševine Starog grada (Stare Miasto) leže na desnoj obali Odre dok se Novi grad (Nowe Miasto) prostire na desnoj obali Warte, oni su povezani 
jednim željezničkim i jednim cestovnim mostom,</s>

<s>Preko puta Odre leži njemačko selo Küstrin-Kietz do kojeg isto tako vode dva mosta.</s>

<s>Historija</s>

<s>Današnji Kostrzyn je potpuno novi grad podignut nakon Drugog svjetskog rata na ruševinama nekadašnjeg pruskog Küstrina, kog su razorile jedinice 
Crvene armije u svom nadiranju prema Berlinu, zbog tog ga zovu Poljska Hirošima.</s>

<s>Crvena armija stigla je do Küstrina 31. januara 1945., Jedinice Wehrmachta su do 19. februara iselile svo stanovništvo i pretvorile grad u utvrdu.</s><s>Teške borbe za njegovo zauzimanje, u kombinaciji sa masovnom artiljerijskom vatrom, u kojoj je srušeno 95% grada i 8278 kuća pretvorile su Küstrin u spaljenu ledinu.</s><s>Preostale jedinice Wehrmachta ukopane u staroj utvrdi predale su se 30. marta 1945.</s><s>Njemački Küstrin je prvi put dokumentiran 1232., u to vrijeme je uz njega još uvijek postojalo i slavensko naselje Chyża.</s><s>Možda još u 13. ali vjerojatnije u 14. vijeku podignut je zamak na gazu preko Odre, kog su sredinom 15. vijeka Teutonski vitezi značajno proširili.</s>

<s>Najkasnije u 15. vijeku obale Odre bile su povezane stalnim mostom.</s><s>Srednjovjekovni Küstrin bio je i ostao mali, i pored izvrsnog položaja na ušću velikih rijeka, i nije se razvio u trgovište, jer je bio prilično skučen a imao je i veliku konkurenciju sa privilegiranim uzvodnim gradovima Frankfurtom na Odri i Gorzówom.</s>

<s>U periodu 1535.-1571. brandenburgški markgrof Johann von Küstrin preselio je svoju rezidenciju u Küstrin i započeo obnovu zamka i izgradnju ogromne utvrde, koju su 1631.</s><s>Šveđani proširili novim bedemima i bastionima.</s>

<s>Krajem 19. vijeka Küstrin je postao veliko raskršće željezničkih pruga, pa se većina od tadašnjih 15 000 stanovnika, naselila u novi dio grada pored željezničke stanice.</s>

<s>Za razliku od njega Stari grad, još uvijek zatvoren unutar bedema, počeo je propadati, ali su oba grada početkom 20. vijeka imala nekih 24 000 stanovnika.</s>

<s>Kostrzyn nakon rata</s>

<s>Nakon rata 15 000 njemačkih stanovnika koji su živjeli u okolici grada, moralo se iseliti preko Odre, a u Starom i Novom Kostrzynu je ostalo živjeti samo 634 Poljaka, i to samo oni koji su radili na željeznici ili kao carinici, jer je ispočetka bio zatvoreni grad.</s><s>Na drugoj obali Odre su sovjeti organizirali vojnu bazu koju su napustili 1991.</s>

<s>Obnova grada započela je 1954. izgradnjom tada najveće poljske tvornice celuloze i papira, koju su 1993. kupili Šveđani.</s><s>Nakon tog je 1997. osnovana ekonomska zona Kostrzyńsko-Słubicka u kojoj rade brojne firme.</s>

<s>Krajem 20. vijeka su obnovljene neke od građevina u staroj utvrdi; Berlinska vrata, Chyżańska vrata, Filipov bastion, Brandenburgški bastion i šetalište Kattego.</s>

<s>Pobratimski gradovi</s>

<s>Seelow, Njemačka</s>

<s>Izvori</s>

<s>Vanjske veze</s>

<s>Kostrzyn nad Odrą (službene stranice)</s>

<s>Gradovi u Poljskoj</s>

